als_Latn dik_Latn sag_Latn
Asport – Vetëm pak ditë na ndajnë nga data 6 tetor, kur boksieri shqiptar i peshave të rënda, Nuri Seferi, do të ngjitet në ring në palestrën “Boris Trajkovski” në Shkup, në duelin e vlefshëm për titullin e kampionit në versionin WBO-Europë, kundër boksierit serb Nenad Stankoviç.
I njohur si “Tajsoni Shqiptar”, në një prononcim për agjencinë e lajmeve INA ai është shprehur se këtë fitore do t’ia dedikojë 100-vjetorit të Pavarësisë. “Përgjithësisht, në të gjitha ndeshjet që kam zhvilluar në Maqedoni, ka pasur publik shqiptar, edhe për vetë faktin se unë jam i tillë, dhe mendoj që edhe këtë herë të gjithë shqiptarët që unë i përfaqësoj me aq krenari në të gjithë diasporën, por dhe më gjerë, natën e 6 tetorit nuk do më braktisin dhe do t’i kem shumë pranë. Ata janë forca ime, më japin forcë e kurajë, ndaj kurrë nuk do resht së falënderuari.
Ka shumë arsye që ne e kemi menduar të organizojmë një mbrëmje madhështore dhe një ndër to është ky vit që përkon me 100-vjetorin e Pavarësisë. Sigurisht, është edhe nder që të nderojmë këtë përvjetor jubilar, ndaj ne do të bëjmë më të mirën, maksimumin, duke u kurorëzuar me fitore. Fitoren dhe titullin do t’ua dedikoj të gjithë shqiptarëve për këtë 100-vjetor”, – deklaroi Seferi, i cili nga 38 duele të zhvilluara në ringun profesionist ka arritur 32 fitore (19 me KO) dhe 6 humbje (1 me KO). Nga ana tjetër sfidanti serb numëron 14 fitore (10 me KO), 12 humbje (8 me KO) dhe 1 barazim
You must be logged in to post a comment Login
als_Latn als_Latn als_Latn eng_Latn